**Pontcysyllteakvedukten** (uttales ‘pont-kur-suck-tay’ (walisisk: *Traphont Ddŵr Pontcysyllte*) er en skipsakvedukt som fører Llangollenkanalen over dalen med elven Dee i distriktet Wrexham i Wales. Byggingen av akvedukten ble påbegynt i 1795 og fullført i 1805, med åpning 26. november det året, og den er den lengste og høyeste akvedukten i Storbritannia, og den er fredet som et *Grade I*-byggverk som er den høyeste klassen og er derfor vurdert for å være av eksepsjonell viktighet og et UNESCO verdensarvsted siden 2009.

Historie
--------

Akvedukten ble bygget under ledelse av Thomas Telford under rådgivning fra den mer erfarne William Jessop, og er 307 meter (1 007,2 ft) lang, 3,4 meter (11,2 ft) bred og 1,6 meter (5,2 ft) dyp. Den er bygget i støpejern og går 38 meter (124,7 ft) over elven Dee på 18 støpte søyler og 19 bueganger. Hver av buegangene har et spenn på 16 meter (52,5 ft). Til tross for stor skepsis i samtiden, var Telford siker på at konstruksjonen ville holde, han hadde tidligere bygget en annen støpejernsakvedukt ved Longdon-on-Tern på Shrewsburykanaler. Akvedukten ble åpnet 26. november 1805, etter ti års planlegging og bygging, og kostnadene var totalt 47 000 britiske pund, noe som i pengeverdien i 2014 tilsvarte mer enn 3 230 000 pund.

På den tiden akvedukten ble ferdigstilt, endte kanalen ved en brygge rett nord for akvedukten. En vanntilførsel for å forsyne kanalen med vann fra Horseshoe Falls, et anlagt vannfall på Dee ved Llantysilio Hall i Denbighshire, rundt 4,8 kilometer vest for Llangollen ble funnført tre år senere, i 1808, og er i dag kanalens viktigste vannkilde. På et tidspunkt etter 1820 ble Plas Kynaston-kanalen bygget for å betjene industrien i områdene rundt Cefn Mawr og Rhosymedre. Det kan ha vært planlagt ytterligere en kanalforlengelse (kalt «Ward's»), men detaljene om disse planene er ikke bevart.

Konstruksjon
------------

Mørtelen som ble brukt er en blanding av kalk, vann og okseblod. Støpejernet ble levert av William Hazledine fra hans smelteovner i Coleham ved Shrewsbury og den nærliggende Cefn Mawr. Selve kanalrommet er laget av flensede støpejernplater som er boltet sammen og skjøtene fôret med walisisk flanell og en blanding av cerusitt og jernpartikler fra boringen. Jernplatene er ikke rektangulære, men formet som kilsteiner som i en buegang av stein. Denne formen har ingen betydning annet enn soom et dekorativt element og følger linjene til avstivingsplatene bakenfor.

Langs kanalløpet er det en slepevei, bare 15 cm over vannflaten, hvor en støpejernskant mellom vannet og slepeveien som sørger for at vannet en båt eller lastepram fortrenger strømmer lett bort. Fotgjengere og hestene som ble brukt til slepet ble også beskyttet fra å falle ned ved et gjerde montert på yttersiden, mens åpningene i flensene på den andre siden for montering av et gjerde også på denne siden ble aldri benyttet. På yttersiden er det derfor ingen visuell beskyttelse for båtføreren fra følelsen av å være på kanten av en avgrunn.

Endene av akvedukten blir stengt av hvert femte år, og en plugg blir åpnet for å tømme den for vann ned i elven Dee, for inspeksjon og vedlikehold. Vannrennen inneholder 1,5 millioner liter vann og det tar to timer å tømme den.

I mars 2010 ble det meldt at anlegget hadde en stor bestand av otrer.

Galleri
-------

* En kanalbåt som krysser akvedukten. Formen på jernplatene i buegangene gir et inntrykk av å være tradisjonelle kilsteinerEn kanalbåt som krysser akvedukten. Formen på jernplatene i buegangene gir et inntrykk av å være tradisjonelle kilsteiner
* Utsikt over Dee-dalen fra akveduktenUtsikt over Dee-dalen fra akvedukten
* Akvedukten sett fra dalbunnenAkvedukten sett fra dalbunnen
* Kanalen blir tømt i 2009 for inspeksjon og vedlikeholdKanalen blir tømt i 2009 for inspeksjon og vedlikehold
* Kanalløpet med slepeveienKanalløpet med slepeveien

Referanser
----------

1. 1 2 3 4 5 6 7 8  Facts and figures
2. ↑   *Listed Buildings and Listed Building Consent*, Wrexham County Borough Council, besøkt 26. juni 2014
3. ↑  Pontcysyllte Aqueduct and Canal World Heritage Site, Wrexham County Borough Council, besøkt 26. juni 2014
4. ↑  «Plas Kynaston Canal» av P. Brown
5. ↑  Quenby, Ron (1992). *Thomas Telford's Aqueducts*. Shrewsbury: Swan Hill Press. s. 63. ISBN 1-85310-246-6.
6. 1 2  «The Pontcysyllte Aqueduct». The Royal Commission on the Ancient and Historical Monuments of Wales. februar 2009. Arkivert fra originalen 24. september 2015. Besøkt 26. juni 2014.  «Arkivert kopi». Arkivert fra originalen 24. september 2015. Besøkt 26. juni 2014.
7. ↑  «Plug pulled on historic aqueduct». BBC News Online. 20. januar 1998. Besøkt 26. juni 2014. «At midday on Tuesday, they pulled the plug and 1.5 million litres of water, enough to fill 8,000 baths, cascaded to the River Dee below.»
8. ↑  «Birthday clean for aqueduct». BBC News Online. 16. november 2003. Besøkt 25. november 2008. «next Monday and Tuesday all 12,000 cubic metres - around 12,000 bath tubs - of water will be completely drained away.»
9. ↑  Aqueduct attracts otters with a taste for the high life at walesonline.co.uk

Eksterne lenker
---------------

* (en) Offisielt nettsted Rediger på Wikidata

* (en) Pontcysyllte Aqueduct – kategori av bilder, video eller lyd på Commons Rediger på Wikidata
* Nominasjonen som verdensarvsted
* Facts and figures
* Omtale på Canal & River Trust

| * v
* d
* r
Verdensarvsteder i Storbritannia (liste) |
| --- |
|  | England | 
* Blenheim Palace
* Canterburykatedralen, St. Augustine’s Abbey og St. Martins kirke
* Bath
* Gruvelandskapet i Cornwall og Devon
* Derwent Valley-møllene
* Durham Castle og katedralen
* Hadrians mur
* Ironbridge Gorge
* Jurassic Coast
* Kew Gardens
* Maritime Greenwich
* Palace of Westminster, Westminster Abbey og St. Margarets kirke
* Saltaire
* Stonehenge og Avebury og Silbury Hill
* Studley Royal Park og Fountains Abbey
* Tower of London

 | Storbritannias flagg |
| Skottland | 
* New Lanark
* Edinburgh
* St. Kilda
* Skara Brae og Maeshowe
* Forthbroen

 |
| Wales | 
* Kong Edward Is slott og bymurer i Gwynedd: Harlech, Beaumaris, Caernarfon og Conwy
* Blaenavon industrielle landskap
* Pontcysyllteakvedukten

 |
| Nord-Irland | Giant's Causeway og Causewaykysten |
| Oversjøiske | 
* Hendersonøya
* Gough og Inaccessible Island
* St. Georges
* Gorhams grotte

 |


|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** LCCN
 |